Mnr Botha kon sien ons is oumense per bus op pad na Noupoort. Hy het nadat ek hom gebel het gesê hy kon ons nie by die bushalte kom haal nie. Daar aangekom het hy ons baie ongewillig kom kaal nadat ek hom gebel het. Sy plek was 5 km van die bushalte af. Die ketel het nie gewerk nie, dit was baie koud, daar was geen hangplek vir klere nie, geen neersitplek vir goed nie, geen kragpunt vir die bedlampie nie, geen hartlikheid nie, geen tegemoetkoming nie. Die volgende oggend was hy skoonveld ten spyte van die feit dat hy van ons vervoerprobleem bewus was. Ons wou hom vir die vervoer vergoed, maar hy was skoonveld!
Toe ons daar aankom teen 18:30 was die plek in donkerte gehul. Geen ligte was buite aangeskakel nie. Eers nadat ek die bestuurder daarop attent gemaak het, was dit aangeskakel. Die kamer was doodgewoon. Badkamer onaangenaam. Persoonlik voel ek dat R500 vir die aand gans te veel was en sou 'n bedrag van R300 meer van pas wees. Dit was regtig net 'n slaapplek.
Ons is baie vriendelik en vinnig gehelp deur ons gasheer. Die ou woning en kamers is pragtig en al die geriewe was skoon en goed onderhou. Net die plek vir 'n moeë reisiger. Rustig en stil. Die pragtige plankvloere en antieke meubels skep saam met die gordyne en lampskerms 'n gevoel van my ouma se huis. Lekker knus, amper asof Ouma enige tyd met tuisgebakte soetkoekies en tee en haar beste fyn porselein enige oomblik om die deur gaan loer. Baie dankie.
Kamer netjies. Het 'n selfoonlaaier daar vergeet, maar die eienaar het dit baie veilig bewaar. Dankie!
Ek sal die plekkie enige tyd aanbeveel maar net nie die badkamergeriewe in die buitekamer bo-aan die huis nie. Dit was teleurstellend en het afbreek aan die plekkie gemaak.
Die plek is baie mooi, netjies en skoon met alles wat jy nodig het. Hy het sy yskaste en kombuis tot ons beskikking gestel en dit was net 'n plesier om daar te oornag.
Glad nie aanbeveel nie. Die beddens was so ongemaklik. Al baie beter plekke teen dieselfde prys gesien.